text: Polske feriebørn til Danmark 
  05 juli 2010 kl. 11.51
  120 børn fra kulminedistriktet Katowice i Polen kom i dag til Danmark for at holde to ugers ferie i fire sommerlejre.
  De ligger i ligger i Kolding, Hjørring, Holstebro og Ishøj. 30 af børnene fra polske børnehjem kommer til Kolding.
  Frivillige fra Beredskabsforbundet står for lejrene.
  - Under opholdet oplever børnene mange ting, som de aldrig har haft mulighed for at opleve derhjemme, for eksempel besøg i en forlystelsespark, zoologisk have eller bare at cykle eller bade i havet, fortæller viceborgmester Per Bødker Andersen (S), Kolding, der er ambassadør for de polske børns ferieophold.
  Beredskabsforbundet må ikke selv bruge økonomiske midler på Projekt Østbørn, så det er finansieret af private bidrag.
  